  Анжелика Тихонова корреспондент Удмуртиын удмурт кылын йылтэм черк служебник поттӥзы. Со сярысь Ижкарысь но Удмуртиысь епархилэн пресс-службаез ивортэ. Книгае кылосбур тодосъя докторен, Удмурт кун университетысь профессорен, протодиаконэн Михаил Атамановен берыктэм текстъёс пыризы. Азьвылэз служебник 2018-тӥ арын южтолэзе потӥз вал. Выльдэм служебнике месяцесловез – ар ӵоже ортчоно черк праздникъёсты возьматӥсь парвослави дырпусэз – берыктонъёсты ватсазы Книга вашкала славян черк службеникъёслэн куронъёссыя быдэстэмын: текстъёсыз бадӟым шрифтэн бичамын, валэктонъёс пыртэмын, быдӟалаез вӧсяськон дыръя кутымон лэсьтэмын. Служебникез Ижкарысь Дун-чылкыт Пётр но Павел апостолъёслэн удмурт приходазы ветлӥсь Андрей Назаров дасяз. Матысь дыре книгаез Ижкарысь епархилэн управлениезлэн обросъёсын лавкаысьтыз басьтыны луоз.  Озьы ик лыдӟе: «Протодиакон Михаил Атаманов: Библиез одӥг кылзэ но воштытэк берыктыны кулэ, сотэк Инмарлэсь вӧськарон басьтод» Тегъёс: Мерлык Ижкар Удмуртия черк удмурткыл вӧсьлык  